बेळगाव आनी कोल्हापूर जिल्ह्यातल्या लहान वाठारांतल्या चार तरणाट्या चलयांनी हेर माध्यमाचे शिक्षण घेवून लेगीत आविएशन इंडस्ट्रीत उड्डाण मळार कारकीर्द मेळयल्या. एपटेक एविएशन अकादेमीचे विद्यार्थी म्हळ्यार बेलागावची उर्दू माध्यमाची विद्यार्थी नफिया शिवापूर, सांगली जिल्ह्यांतली शिफा मुल्ला, सातारा जिल्ह्यांतली अंजली धाने आनी बैल्होंगल गांवांतली लक्ष्मी ओंकार हांकां वेगवेगळ्या विमान कंपन्यांनी ऑनबोर्ड सेवे खातीर वेंचून काडल्यात.
नफियाची विस्तारा विमान एअरलाईन्स मदे एअर होस्टेस म्हणून निवड जाल्या जाल्यार हेर तीन चलयो म्हळ्यार अंजली धाने, लक्ष्मी ओंकार आनी शिफा मुल्ला हांकां एअर इंडियाच्या ऑनबोर्ड कॅटरिंग सेवा खातीर वेंचून काडल्यात.
बेंगळुरू विमानतळार लाऊंज सेवे खातीर कनगला गांवांतली सानिका मोरे आनी दांडेली गांवांतली मिताली गांवकार अशो आनीक दोन चलयो वेंचून काडल्यात.
अपटेक एव्हिएशन अकादेमींत जाल्ल्या सत्कार कार्यावळींत एपटे लकचे प्रादेशिक प्लेसमेंट मुखेली अखिल कृष्णन हांणी सांगलें की शार आनी इंग्लीश माध्यमांतल्या चलयां परस लहान खेदड्यातल्यो चड चलयो विमान आनी हॉस्पिटॅलिटी उद्देगांत तांच्या वचनबद्धतेक लागून आनी प्रामाणीक कश्टाक लागून यश मेळयतात.
ह्या अभिनंदनाक जाप दितना पालक आनी विद्यार्थी हाणी Aptech Academy business partner विनोद बामने आनी पंगडान दिल्ल्या मोलादीक मार्गदर्शना खातीर आनी कुशळटायेन प्रशिक्षण दिल्ल्या खातीर उपकार मानले.
श्री सरस्वती इन्फोटेकच्यो ज्योति बामाणे, नामनेच्यो विमान प्रशिक्षक कोमल जानी, शाखा वेवस्थापक प्रकाश पाटील हाजीर आशिल्ले.
फोटो : यशस्वी चलयो विद्यार्थी, पालक अपटेक एव्हिएशन अकॅडमी पंगडा वांगडा.
